Американски компании искат съвместно производство на оръжие и военна техника в България

Американски компании искат съвместно производство на оръжие и военна техника в България

СОФИЯ, (ВМ) – Представители на осем американски компании посетиха България, за да проведат над 70 срещи с български фирми в посолството на САЩ в София, научи BulgarianMilitary.com, цитирайки изявлението на посолството в социалните медии.

Прочети още: Система за гласова комуникация по стандарт на НАТО бе придобита от родното МО

Бизнесмените взеха участие във форум по въпроси, свързани с отбранителната индустрия и киберсигурността, организиран от Американско-централноевропейска бизнес асоциация, в който участваха и министри от българския кабинет.

Стана ясно, че американски компании като Lockheed Martin, Northrop Grumman, Oshkosh Defense, Textron и IBM са заинтересовани от съвместното производство на оръжие и военна техника с български фабрики, и от търговете за ново оборудване на Българската армия.

Българското министерство на вътрешните работи ще потърси съдействие от американския бизнес в областта на контрола на комуникациите и мониторинга за прилагането на 5G мрежата.

Прочети още: Център за кораби на НАТО обеща Борисов на Тръмп

Northrop Grumman проявява интерес да продава оръжия Bushmaster в България, а Oshkosh – бронирани бойни машини MRAP и леки тактически бронирани машини.

Lockheed Martin, от която фирма България вече е закупи 8 бр. изтребители F-16, се надява на сделка и за вертолетите Sikorsky, съобщиха от компанията.

IBM се интересува от продажба на продукти за киберсигурност.

Модернизацията на армията с нова техника и оръжие ще продължи най-малко до 2032 г., стана ясно от изявлението на заместник-министъра на отбраната Атанас Запрянов.

Прочети още: Банкок приветства най-малките очила за нощно виждане произведени в България

Стратегическият преглед на отбраната ще приключи през април и ще изброи нови проекти, обясни той пред бизнеса.

Следвайте ни навсякъде и по всяко време чрез Facebook страницата ни и RSS. Четете повече от света на отбрана и сигурност, анализи, коментари, и нови военни технологии в английската версия на сайта.

BulgarianMilitary.com